
Datums skatāms laika zīmogā
Nr. V-26/2025		
Izglītības un zinātnes ministrijas 
Augstākās izglītības, zinātnes un inovāciju departaments
pasts@izm.gov.lv;
Latvijas augstskolu Rektoru padome 
rp@rektorupadome.lv 
Par MK noteikumu projektu “Kārtība, kādā augstskola un koledža iesniedz IZM informāciju par savu darbību un to publisko” (23-TA-350) 
SIA "Stockholm School of Economics in Riga" (turpmāk – SSE Riga), reģistrācijas numurs 40003162751, juridiskā adrese Strēlnieku iela 4A, Rīga, LV-1010, tās valdes locekles Santas Blates personā, kura rīkojas saskaņā ar statūtiem un valdes pilnvarojumu, sniedz savus komentārus par  MK noteikumu projektu “Kārtība, kādā augstskola un koledža iesniedz IZM informāciju par savu darbību un to publisko” (23-TA-350).
Augstskolas sniedz ikgadējos statistikas datus dažādās platformās, piemēram, Valsts izglītības informācijas sistēmā (VIIS), Nacionālā zinātniskās darbības informācijas sistēmā (NZDIS), Elektroniskās deklarēšanas sistēmā (EDS), kā arī regulāri iesniedz informāciju Centrālajai statistikas pārvaldei (CSP). Lielāka daļa šīs informācijas vēlāk ir pieejama publiski, tostarp Izglītības un zinātnes ministrijas (IZM), Centrālās statistikas pārvaldes (CSP), Nacionālā zinātniskās darbības informācijas sistēmas (NZDIS), Lursoft tīmekļvietnēs. Papildus augstskolas informē Pilsonības un migrācijas lietu pārvaldi (PMLP) un Valsts robežsardzi (VR) par ārvalstu studējošajiem.
Lai izvairītos no informācijas dublēšanas un neveidotu papildu administratīvo slogu, būtu vēlams organizēt pārskatu un datu iesniegšanu tā, lai augstskolām tie būtu jāiesniedz tikai vienu reizi, bet šī informācija tiktu izmantota dažādām vajadzībām. 
Ja šāda pieeja tomēr nav iespējama, lūdzam 8. punktā paredzēt, ka tas attiecas tikai uz valsts augstskolām, kuras saņem finansējumu no valsts budžeta. 
Lūdzam ņemt vērā, ka privātajām augstskolām ir ierobežoti administratīvie un cilvēku resursi, un katra pārskata sagatavošana prasa ievērojamu laika un resursu ieguldījumu.
Valdes locekle									Santa Blate	

